ⵊⴰⵍⴰⵍ ⵄⴰⵎⵉⵔ

**ⵊⴰⵍⴰⵍ ⵄⴰⵎⵉⵔ** (25 ⵛⵓⵜⴰⵏⴱⵉⵔ 1952 - 12 ⴱⵕⴰⵢⵕ 2012) ⵉⴳⴰ ⵢⴰⵏ ⵓⵎⴰⵔⴰ ⴷ ⵓⵏⵖⵎⴰⵙ ⴰⵡⵎⵉⵚⵕ, ⵉⵙⵙⵓⴼⵖ ⴷ ⵙⴳ ⵜⵖⵉⵡⴰⵏⵜ ⵜⴰⵎⵏⵖⵉⵜ/ⵜⴰⵙⵔⴷⴰⵙⵜ ⴷ ⵉⴷⵔⴰ ⴳ ⴽⵕⴰⴹ  ⵉⵎⵏⵖⴰⵏ ⵉⵎⵉⵚⵕⵉⵢⵏ, ⵉⴳⴰ ⵢⴰⵏ ⵙⴳ ⵉⵎⵙⵙⵓⵔⵜⴰ ⵏ ⵓⵎⵏⵖⵉ ⵏ ⴽⵟⵓⴱⵕ. ⵉⴳⴰ ⵢⴰⵏ ⵙⴳ ⵉⵎⴰⵔⴰⵜⵏ ⵉⵅⴰⵜⴰⵔⵏ ⵉⵎⵟⵏⵏⴰⵣⵏ ⴳ ⵎⵉⵚⵕ. ⵉⵎⵎⵓⵜ ⴳ ⵡⴰⵙⵙ ⵏ 12 ⴱⵕⴰⵢⵕ 2012 ⵙ ⵢⴰⵏ ⵓⵃⵏⵉⵇ ⵏ ⵡⵓⵍ  ⴳ ⵓⵣⵎⵣ ⵏ ⵜⴷⵔⴰⵡⵜ ⵏⵏⵙ ⴳ ⵢⴰⵜ ⵜⵙⴽⴰⵏⵜ ⵏ ⵜⵎⵙⵏⴽⴰⵔⵜ ⵉ ⵓⵏⴳⵔⴰⵡ. ⵜⵙⴽⵔ ⵜⵙⵃⴹⴰⵡⵜ ⵜⴰⵍⵉⵙⴽⴰⵏⴷⵔⵉⵜ ⵢⴰⵏ ⵓⵙⵙⵎⵖⵔ ⵉ ⵢⵉⵙⵎ ⵏⵏⵙ ⵙ ⵓⵙⵎⵎⵉ ⵏ ⵢⴰⵜ ⵜⵙⵓⴽⵜ ⴳ ⵜⵎⵏⴰⴹⵜ ⵏ "ⴱⵃⵔⵉ" ⴳ ⵜⵓⴷⴷⵓⵔⵜ ⵏ ⵍⵊⵓⵎⵔⵓⴽ, ⴰⵏⵙⴰ ⵏ ⵜⵍⴰⵍⵉⵜ ⵏⵏⵙ ⵙ ⵡⴰⵙⵙⴰⵖ ⵏⵏⵙ.

## ⵜⵉⵔⵔⴰ ⵏⵏⵙ
ⵉⵖⵔⴰ ⵊⴰⵍⴰⵍ ⵄⴰⵎⵔ ⴰⵙⵍⴳⵏ ⴳ ⵜⵖⵉⵡⴰⵏⵜ ⵏ ⵉⵣⵔⴼⴰⵏ ⴷ ⵜⴼⵍⵙⴰⴼⵜ ⴳ ⵜⵖⵉⵡⴰⵏⵜ ⵏ ⵜⵙⴽⵍⴰ.ⴷ ⵉⴽⴽ ⵜ ⵉⵏⵏ ⴰⵔ ⵉⵜⵜⴰⵔⴰ ⴳ ⵉⴳⵔⴰⵏ ⵏ ⵜⵏⵇⵇⵉⵙⵜ ⵜⴰⵇⵓⴹⴰⴹⵜ ⴷ ⵜⵎⴷⵢⴰⵣⵜ, ⴷ ⵖⵓⵔⵙ ⵜⵉⵡⵓⵔⵉⵡⵉⵏ ⵉⵜⵜⵓⴼⵙⴰⵔⵏ. ⵉⴽⴽⴰ ⵜ ⵉⵏⵏ ⴳ ⵜⵣⵡⵉⵔⵉ ⵏⵏⵙ ⵉⴳⴰ ⴳⵉⵙ ⴰⵎⴰⵔⴰ ⴰⵏⵖⵎⴰⵙ ⴳ ⵓⵖⵎⵉⵙ "ⵍⵇⴰⵀⵉⵔⴰ" ⵍⵍⵉ ⴷ ⵜⵙⵙⵓⴼⵖ ⵜⵎⴰⵡⴰⵙⵜ ⵏ ⵜⴷⵍⵙⴰ ⵜⴰⵎⵉⵚⵕⵉⵜ. ⴷ ⵉⴽⴽⴰ ⵜ ⵉⵏⵏ ⵉⴱⵉⴷⴷ ⵖⴼ ⵢⴰⵜ ⵜⵙⵏⴰ ⵍⵍⵉ ⵉⴳⴰⵏ ⵙ ⵡⴰⵙⵙⴰⵖ "ⵉⵎⵢⴰⵣⴰⵏⵏ ⴷ ⵜⵉⵙⴷⵍⵉⵙⵉⵏ ⵏ ⵉⵎⵖⵔⴰⵡⵏ". ⴷ ⴷⴰⵜ  ⴰⴷ ⵉⵎⵎⵜ, ⴽⴽⴰⵏ ⵜ ⵉⵏⵏ  ⵉⵎⴰⴳⵔⴰⴷⵏ ⵏⵏⵙ ⴰⵔ ⵜⵜⵓⴼⵙⴰⵔⵏ ⴳ ⴽⵉⴳⴰⵏ ⵏ ⵉⵖⵎⵉⵙⵏ. ⴷ ⵉⵍⵍⴰ ⵖⵓⵔⵙ ⵢⴰⵏ ⵓⵙⴷⴷⵉ ⴰⴽⵓⵢⴰⵙⵙ ⵙ ⵓⵣⵡⵍ "ⵉⵙⴱⵍⵇⵣⵏ/ⵜⴰⵅⴰⵔⵉⴼ" ⴳ "ⴰⵖⵎⵉⵙ ⴰⵎⵉⵚⵕⵉ ⵏ ⵡⴰⵙⵙ ⴰ", ⵔ ⵜ ⵉⴹⴼⵓⵕ ⴽⵓⵢⴰⵙⵙ ⵓⴳⴳⴰⵔ ⵏ 100 000  ⵏ ⵢⴰⵏ ⴳ ⵎⵉⵚⵕ ⴷ ⵓⴳⵎⵎⵓⴹ ⴰⵏⴰⵎⵎⴰⵙ ⵙⴳ ⵓⵖⵎⵉⵙ ⴷ ⵜⵓⴳⵜⵜ ⵏ ⵢⵉⵏⵙⵉⵡⵏ ⵉⵍⵉⴽⵜⵔⵓⵏⵉⵢⵏ ⵍⵍⵉ ⴼⵍⵍⴰⵙ ⵉⵙⴰⵡⴰⵍⵏ, ⴷ ⵉⵍⵍⴰ ⴷⴰⵔⵙ ⵜⵓⴳⴷⵜ ⵏ ⵉⵎⴹⴼⴰⵕⵏ. ⴷ ⴰⵔ ⵉⵜⵜⴰⵔⴰ ⴰⵡⴷ ⴳ ⵓⵖⵎⵉⵙ "ⵜⴰⵡⵊⵉⵡⵉⵏ/ⴰⵍⴰⵀⴰⵍⵉ" ⵏ ⵓⴽⴰⴱⴰⵔ ⵏ "ⴰⴳⵔⴰⵡ".

ⵉⵙⵏⵓⵍⴼⴰ ⴷ ⵊⴰⵍⴰⵍ ⵄⴰⵎⵔ ⵢⴰⵜ ⵜⵉⵏⵎⵍ ⵜⴰⵎⴰⵢⵏⵓⵜ ⴳ ⵜⵥⵓⵕⵉ ⵏ ⵜⵉⵔⵔⴰ ⵜⴰⵎⵟⵏⴰⵥⵜ ⵍⵍⵉ ⵉⴱⴷⴷⵏ ⵖⴼ ⵓⵙⵏⵙⵍ ⵉⵍⴻⵍⵍⵉ ⵏ ⵜⵡⵏⴳⵉⵎⵉⵏ ⴷ ⵓⵙⵏⵥⵥⵉ ⴰⵎⴽⵕⴰⵥ ⴷ ⵉⴼⴽⴰ ⵜⵓⴳⴷⵜ ⵏ ⵜⵡⵏⴳⵉⵎⵉⵏ ⴳ ⵢⴰⵏ ⵓⵎⴰⴳⵔⴰⴷ , ⴷ ⵉⵙⵎⵓⵏ ⵜⵏⵜ ⵏ ⵙ ⵢⴰⵏ ⵡⵓⵏⵓⵖ ⵉⵎⴽⴽⵏⵏ ⵍⵍⵉ ⵓⵔ ⵉⵛⵇⵇⴰⵏ ⴰⴷ ⵜⵏⵜ ⵜⴼⵙⵉⴷ, ⴷ ⴰⵔ ⵜⴻⵜⵜⵖⴰⵎⴰ ⵜⵎⴳⵔⴰⴷⵜ ⴰⵏⵏ ⵜⴳⴰ ⵢⴰⵜ ⵜⵢⵓⵡⵏⵜ ⵜⴰⵎⵢⵉⵡⵏⵜ ⵉⴷⵓⵙⵏ ⴳ ⵓⵎⵢⴰⵎⴰⵥ ⴷ ⵡⴰⵅⵅⴰ ⴳⵉⵙ ⵍⵍⴰⵏⵜ ⵜⵡⵏⴳⵉⵎⵉⵏ ⴱⴹⴰⵏⵉⵏ ⴳⵔⴰⵜⵙⵏⵜ . ⴷ ⵜⵜⵡⴰⵙⵙⵏ ⵜⵎⴰⵎⴽⵜ ⵏⵏⵙ ⵙ ⵎⴰⵙ ⴳⵉⵙ ⵉⵍⵍⴰ ⵜⵓⴳⵜⵜ ⵏ ⵉⵙⵍⵡⴰⵖ ⵉⵛⵏⴰⵏ ⵍⵍⵉ ⵉⵜⵜⴰⵎⵥⵏ ⵜⴰⵖⴹⴼⵜ ⵏ ⵢⵉⵎⵖⵔⵉ ⴰⵔ ⵜⵉⴳⵉⵔⴰ ⵏ ⵓⵎⴳⵔⴰⴷ, ⴷ ⴰⵔ ⴰⵙ ⵕⵥⵥⵎⵏⵜ ⵜⵓⵙⵙⵏⵉⵡⵉⵏ ⵏⵏⵙ ⵖⴼ ⵜⵉⴷⵜⵜⵉⵏ ⵏⵏⴰ ⴰⵙ ⵉⵇⵇⵏⵏ.

## ⵉⴳⵉⵜⵏ ⵏⵏⵙ ⵉⵜⵜⵓⴼⵙⴰⵔⵏ
ⵉⵍⵍⴰ ⵖⵓⵔⵙ ⴳ ⵉⴳⴰⴷⴰⵣⵏ ⵢⴰⵏ ⵓⴷⵍⵉⵙ ⴰⵎⵟⵏⴰⵥ ⵏⵏⵙ ⵍⵍⵉ ⵉⴳⴰⵏ "ⵎⵉⵚⵕ ⵖⴼ ⵢⵉⵖⵉⵔ ⵏ ⴱⵓⵜⴰⴱⵔ" ⵍⵍⵉ ⴷ ⵉⴼⴼⴰⵖⵏ ⴳ ⵓⵙⴳⴳⵯⴰⵙ ⵏ 2009 ⵙⴳ "ⴷⴰⵔ ⵍⵄⵉⵏ". ⴰⴷⵍⵉⵙ ⴰⴷ, ⴰⵎ ⴰⵢⵍⵍⵉ ⵉⵏⵏⴰ ⵓⵎⴰⵔⴰ, ⵉⴳⴰ ⵢⴰⵜ ⵜⵉⵔⵎⵉⵜ ⵏ ⵓⵔⵣⵣⵓ ⵖⴼ ⵡⴰⴷⴷⴰⴷ ⵏ ⵢⴰⵏ ⵡⴰⵎⵓⵔ ⵉⴽⴽⴰ ⵜ ⵉⵏⵏ ⴷⴰⵔⵙ ⵢⴰⵏ ⵓⵙⴷⴷⵓⵍ ⵏ ⵡⵓⵔⵖ, ⵉⵎⵉⵍ ⵉⴳ ⵏⵉⵜ ⵃⵕⴹⵉⴹ . ⵎⴰⵅ ⴷ ⵎⴰⵎⵏⴽ ? ⵜⵙⵙⵏⵜⵉ ⵎⵉⵚⵕ ⵙ "ⵓⴼⵔⴰⴳ ⵏ ⵉⵎⵜⵜⴰⵏ,ⵉⵍⵎⵎⴰ ⵜⴳⴳⵓⵔⴰ ⵙ ⵓⵃⵟⵟⵓ ⵏ ⵉⵣⵍⴰⵏ", ⴰⵛⴽⵓ ⴽⵓ ⴰⵎⵙⵜⴳⴳⴰⵔ ⵏⵏⴰ ⵢⵓⵎⵥⵏ ⴰⴷⵖⵔ ⵏⵏⵙ ⴰⵔ ⵉⵜⵜⴳⴰⵍⵍⴰ ⵎⴰⵙ ⵔⴰⴷ ⵢⴰⵡⵣ ⵖⴼ ⵓⵙⵓⵏⴼⵓ ⵏ ⵓⵖⵔⴼ, ⴱⵍⴰ ⴰⴷ ⵉⵎⵍ ⵎⴰⵏⵉ ⴳ ⵔⴰⴷ ⵢⴰⵡⵣ ⴷ ⴰⵔ ⵎⴰⵏ ⵜⴰⵙⵔⴰⴳⵜ? ⴳ ⵎⵉⵚⵕ ⵓⵔ ⴷⴰ ⵉⴼⵜⵜⵓ ⵓⵏⴱⴱⴰⴹ ⵙ ⵡⴰⵏⴰⴹ ⵏ ⵜⵎⵏⴹⴰⵡⵜ, ⵎⴰⵛⴰ ⵙ ⵡⴰⵏⴰⴹ ⵏ ⵓⴷⵓⴽⵜⵓⵕ. ⵓⵔ ⵙⵓⵍ ⵉⵙⵜⴰⵀⵍⵍⴰ ⴰⵡⴷ ⵢⴰⵏ ⴳ ⵎⵉⵚⵕⴰ ⴰⴷ ⵜ ⵏⴰⵙⵉ ⴰⵔ ⴷⴰⵔ ⵓⵙⵍⴷⴰ ⵏ ⵜⴼⵜⴰⵍⵜ ⵏ ⵓⵣⵡⵉⵏⵜⵉ. ⴷ ⵉⴷ ⵉⵙ ⵏⵉⵜ ⵜⵍⵍⴰ ⵎⵉⵚⵕ ⴳ ⴽⵔⴰ ⵓⴼⵓⵙ ⵉⵚⵃⴰⵏ ⵏⵖ ⴷ ⵖ ⵢⵉⵖⵉⵔ ⵏ ⴱⵓⵜⴰⴱⵔ? ⵜⵉⵙⵏⵉⵡⵉⵏ ⵏ ⵓⴷⵍⵉⵙ ⴰⴷ ⴳⴰⵏⵜ ⵜⵉⵔⵎⵉⵜ ⵏ ⵜⵎⵔⴰⵔⵓⵜ ⵖⴼ ⵓⵙⵇⵙⵉ ⴰⴷ ⵍⵍⵉ ⵉⵙⴱⴱⴰⵇⵇⴰⵢⵏ ⵜⴰⴹⵚⵉⵡⵉⵏⵏ ⴼ ⵜⵉⵍⴰⵡⵜ ⵏⵏⵖ ⵜⴰⵎⵕⵥⴰⴳⵜ. ⴳ ⵓⴷⵍⵉⵙ ⴰⴷ, ⴰⵔ ⵏⵏ ⵏⵜⵜⴰⴼⴰ ⵎⴰⵙ ⴷ ⴰⵎⴰⵔⴰ ⵉⴳⴰ ⴰⵎⵙⵙⴰⵔⵜⵓ, ⵉⴷⵔⴰ ⴳ ⴽⵕⴰⴹ ⵏ ⵉⵎⵏⵖⴰⵏ ⵎⴳⴰⵍ ⵉⵚⵕⴰⵢⵉⵍ. ⵎⴰⵛⴰ ⵖⵉⵍⴰ, ⴰⵔ ⵉⵜⵜⴷⵔⵓ ⴳ "ⵉⵎⵏⵖⵉ ⵏ ⴽⵕⴰⴹ ⵜⵉⵔⴰⵎ".ⴷ ⵉⵖ ⴷ ⵉⴼⴼⴰⵖ ⵓⵏⴰⵎⵓⵔ ⴰⴷ ⵉⵙⵖ ⴰⵖⵔⵓⵎ ⵉⵣⵎⵔ ⴰⴷ ⴷ ⵢⴰⵖⵓⵍ ⵏⵖ ⵓⵀⵓ ⴹⴰⵕⵜ ⵏ ⵢⵉⵎⵏⵖⵉ ⵏ "ⵜⵉⵔⵙⴰⵍ/ⵉⴷⵓⵔⴰ". ⵜⴰⴷⵍⵙⴰ ⵏ ⵓⵎⴰⵔⴰ ⵜⴼⴰⵡ ⴳ ⴽⵓⵍⵍⵓ ⵜⵉⵙⵏⵉⵡⵉⵏ ⵏ ⵓⴷⵍⵉⵙ, ⴷ ⵉⵛⴰⵔⵛ ⵏⵏ ⵉ ⵢⵉⴼⵉⵍⵎ ⵉⵎⴰⴹⵍⴰⵏ ⴷ ⵓⵏⴳⴰⵍⵏ ⵍⵍⵉ ⵉⵙⵎⵣⴰⵣⴰⵍ ⴰⴽⴷ ⵜⵉⵍⴰⵡⵜ ⵏⵏⵙⵏ.

## ⵜⵡⵊⴰ ⵏⵏⵙ
ⵊⴰⵍⴰⵍ ⵄⴰⵎⵔ ⵉⵜⴰⵀⵍ, ⴷ ⵖⵓⵔⵙ ⴽⴽⵓⵥ ⵏ ⵜⴰⵔⵡⴰ: ⵕⴰⵎⵉ, ⵕⴰⵏⵢⴰ, ⵔⵉⵀⴰⵎ, ⴷ ⵕⴰⵊⵉ.

## ⵜⵉⵏⵏⴰⵢⵉⵏ ⵏⵏⵙ
ⴰⵔ ⵣⵣⵉⴳⵉⵣⵏ ⵉⵡⴰⵏⴽⵏ ⴽⵓⴷⵏⵏⴰ ⵜⵜⴳⴳⴰⵏ ⵉⵔⵓⴳⴳⴰ ⵏ ⵜⵉⵙⵓⴽⴰⵏ ⵓⴳⴳⴰⵔ ⵏ ⵡⴰⴳⴳⵓ ⵏ ⵍⴱⵅⵓⵔ/ⵉⵔⴰⴳⴳⵯⵏ, ⴰⵢⴰⵏⵏ  ⴰ ⵖⴼ ⴷⴷⵔⵏ ⴽⵔⴰ ⵏ ⵉⵡⴰⵏⴽⵏ ⴳ ⵓⵣⵎⵣ ⵏ "ⵜⵥⴹⴰⵕⵜ"  ⴷ ⴽⵔⴰ ⵢⴰⴹⵏⵉⵏ ⴳ ⵓⵣⵎⵣ ⵏ "ⵜⵕⴰⵎⵜ/ⵜⵍⵖⵎⵜ" .

## ⵜⴰⵎⵜⵜⴰⵏⵜ ⵏⵏⵙ
ⵉⵎⵎⵓⵜ ⵊⴰⵍⴰⵍ ⵄⴰⵎⵉⵔ ⴳ ⵜⴰⵢⵍⴳⵉ ⵏ ⵡⴰⵙⵙ ⵏ 12 ⴱⵕⴰⵢⵕ 2012 ⵙ ⵢⴰⵜ ⵓⵃⵏⵉⵇ ⵏ ⵡⵓⵍ ⵍⵍⵉⴳ ⵉⴷⵔⴰ ⴳ ⵢⴰⵜ ⵜⵙⴽⴰⵏⵜ ⵏ ⵜⵎⵙⵏⴽⴰⵔⵜ ⵉ ⵓⵏⴳⵔⴰⵡ  ⴳ "ⵕⴰⵚ ⵜⵜⵉⵏ". ⵍⵍⵉⴳ ⵉⵥⵕⴰ ⵢⴰⵜ ⵜⴳⵔⵓⵎⵎⴰ ⵏ ⵉⴱⵍⵟⴰⵊⵉⵢⵏ ⵎⵎⴰⵖⵏ ⴷ ⵉⵎⵙⴽⴰⵏⵏ, ⵉⴹⵕ ⵏⵉⵜ ⴷ ⴰⵔ ⵉⵜⵜⵉⵏⵉ : "ⵉⵎⵉⵚⵕⵉⵢⵏ ⴰⵔ ⵏⵇⵇⴰⵏ ⴳⵔⴰⵜⵙⵏ", ⴰⵎ ⴰⵢⵍⵍⵉ ⵙ ⵏⵏⴰⵏ ⴽⵔⴰ ⵏ ⵉⵙⵓⴳⴰⵎ ⵉⵙⵏⵖⵎⴰⵙⵏ.

## ⵥⵕ ⵓⴳⴳⴰⵔ

* ⵎⵉⵚⵕ
* ⴰⴷⵓⵏⵉⵙ
* ⵎⵓⵃⵎⵎⴰⴷ ⴰⵕⴽⵓⵏ

## ⵉⵙⴰⵖⵓⵍⵏ